Eris Norman Michael O’Brien

**Eris Norman Michael O'Brien** (1895–1974) var en australsk historiker og katolsk erkebiskop av Canberra.

## Liv og virke
### Bakgrunn
Eris Norman Michael O'Brien var den eldste av tre barn til den australskfødte politimannen Terence O'Brien og hans irskfødte kone Bertha Conroy. Han studerte ved *St. Aloysius College* og *St. Patrick's Seminary* i Manly. Erkebiskop Bartolomeo Cattaneo, apostolisk delegat til Australia, ordinerte ham til prest for bispedømmet Sydney den 30. november 1918.

I 1934 fikk han permisjon for å studere ved Det katolske universitet i Leuven i Belgia. Der fikk han sin doktorgrad i 1936. Deretter tok han en M.A. ved National University of Ireland i Dublin.

I 1940 var han med på å grunnlegge *Australian Catholic Historical Society*.

### Hjelpebiskop i Sydney
Pave Pius XII utnevnte ham til titulærbiskop av *Alinda* og hjelpebiskop i Sydney den 5. februar 1948. Erkebiskop Giovanni Panico, apostolisk delegat til Australia, New Zealand og Oceania, ordinerte ham til biskop den 6. april 1948. Medkonsekratorer var Thomas Martin Fox, biskop av Wilcannia-Forbes, og Patrick Joseph Farrelly, koadjutorbiskop av Lismore. 

Samme år var han medlem av den australske delegasjonen til den tredje sesjon av FNs generalforsamling i Paris og satt i komiteen som omhandlet menneskerettigheter.

Den 11. januar 1951 utnevnte paven ham til titulærerkebiskop av *Kyrrhus*.

### Erkebiskop av Canberra
Den 16. november 1953 utnevnte pave Pius XII ham til erkebiskop av Canberra. 

Han ledet erkebispedømmet i en periode med vekst abnv antallet menigheter og skoler. Han støttet forsiktig skolestreiken i Goulburn i 1962, som protesterte mot mangel på subsidier til kirkens skoler og spilte en rolle i å få statsstøtte til kirkens skoler.

Erkebiskop O'Brien i alle fire sesjonene i Det andre Vatikankonsil.

Den 29. november 1977 innvilget pave Paul VI hans avgang som erkebiskop av helsemessige årsaker og utnevnte ham til titulærerkebiskop av *Apamea in Syria*. Han flyttet da først til Sydney.

Han ble gravlagt ved *St Christopher's Cathedral* i Canberra.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Giovanni Panico (1895-1962) *1935
* Erkebiskop *Eris Norman Michael O'Brien* (1895-1974) *1948

## Referanser